രജതജൂബിലി ആഘോഷങ്ങളുടെ ഉദ്ഘാടനം 17ന് തൃക്കാക്കര: ജനകീയാസൂത്രണ പ്രസ്ഥാനത്തിന്റെ രജത ജൂബിലി ആഘോഷങ്ങള് എറണാകുളം ജില്ലാ പഞ്ചായത്തിന്റെ നേതൃത്വത്തില് 17ന് നടക്കുമെന്ന് ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ് അറിയിച്ചു. ജില്ലാതല ഉദ്ഘാടനം ജില്ലാപഞ്ചായത്ത് പ്രിയദര്ശിനി ഹാളില് ഉച്ചയ്ക്ക് രണ്ടിന് മന്ത്രി പി. രാജീവ് നിര്വഹിക്കും. പി. ടി. തോമസ് എം. എല്. എ. അദ്ധ്യക്ഷനാകും. ആഘോഷങ്ങളുടെ ഭാഗമായി ജില്ലാ പഞ്ചായത്തിന്റെ നേതൃത്വത്തില് മുന്കാല ഭരണസമിതി അദ്ധ്യക്ഷന്മാരെയും അംഗങ്ങളെയും ആദരിക്കുന്ന ചടങ്ങ് ഹൈബി ഈഡന് എം. പി. ഉദ്ഘാടനം ചെയ്യും. ജില്ലാ കളക്ടര് ജാഫര് മാലിക് മുഖ്യപ്രഭാഷണം നടത്തും. രജത ജൂബിലി ആഘോഷങ്ങളുടെ സംസ്ഥാനതല ഉദ്ഘാടനം മുഖ്യമന്ത്രി പിണറായി വിജയന് നിര്വഹിക്കും.